Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: ellenére, hogy az akkor hatályos 20/1982. (X. 12.) IpM rendelet ideiglenes jellegű telepengedély kiadására nem adott lehetőséget. A panaszos 1995. VII. 15-én beadott kérelmére, július
Paragraph Index: 235

ellenére, hogy az akkor hatályos 20/1982. (X. 12.) IpM rendelet ideiglenes jellegű telepengedély kiadására nem adott lehetőséget. A panaszos 1995. VII. 15-én beadott kérelmére, július és szeptember között helyszíni ellenőrzéseket végeztek a telepen, de szabálytalanságot nem észleltek, ezért a telepengedélyt nem vonták vissza. Az országgyűlési biztos a csatolt iratokból megállapította, hogy a panaszos 1996. március 4-i ismételt bejelentése után az ügyben helyszíni szemlét nem tartottak, érdemi intézkedés nem történt. Az országgyűlési biztos álláspontja szerint az érdemi intézkedés hiánya a panaszos Alkotmányban biztosított panaszjogát és az egészséges környezethez való jogát sértette, ezért felkérte a közigazgatási hivatalt, hogy vizsgálja ki, hogy a telep működése során betartják-e az engedélyben foglalt korlátozó előírásokat és a jogszabályok előírásait. A közigazgatási hivatal ügyintézője több esetben tartott helyszíni szemlét, a hajnali órákban, illetve szombati napon. A helyszíni ellenőrzések során megállapította, hogy a telep üzemeltetője nem tartja be a telepengedélyben foglalt korlátokat, ezért indokoltnak tartotta a telepengedély visszavonását, de az Ae. 71. §-a értelmében a közigazgatási hivatal egyéves határidő lejárta miatt felügyeleti jogkörében nem intézkedhetett. Felszólította a panaszost, hogy új beadványával ismételten

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes